**Zápisnica zo zasadnutia OZ zo dňa 11. 01. 2018**

Prítomní poslanci: 6

Neprítomný: 1

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.15 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľku určil – Zuzanu Michalcovú, za overovateľov zápisnice: R. Hollého a M. Gazdíka.

1. Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Harmonogram zasadnutí OZ obce Fačkov na rok 2018
4. Stanovisko k výstavbe nájomných bytov v obci Fačkov
5. Zásady hospodárenia s finančnými prostriedkami obce Fačkov
6. Dotácia z rozpočtu obce
7. Rozpočtové opatrenia č. 1/2018
8. Rôzne
9. Žiadosti
10. Diskusia
11. Záver

, ktorý poslanci bez pripomienok schválili.

1. *Harmonogram zasadnutí OZ obce Fačkov na rok 2018*

Starosta navrhol poslancom harmonogram zasadnutí OZ na rok 2018. S harmonogramom všetci poslanci súhlasili.

**Návrh uznesenia OZ:**

**schvaľuje**

Harmonogram zasadnutí OZ obce Fačkov na rok 2018

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Miroslav GazdíkRastislav GabajTomáš Ligas | Milan MichalecRastislav HollýIng. Lukáš Baroš |  |  |

**Uznesenie BOLO schválené**

1. *Stanovisko k výstavbe nájomných bytov v obci Fačkov*

Starosta informoval poslancov o vzniknutej situácii ohľadom podávania žiadostí na ŠFRB  ohľadom rekonštrukcie a výstavby Bytových domov v obci Fačkov, kde bola prekonzultovaná PD na rekonštrukciu Budovy zdravotného a sociálneho zariadenia na Bytový dom s 6 b. j. a PD na výstavbu nového Bytového domu s 10b. j. Po dlhej diskusii starosta predniesol návrh uznesenia a dal hlasovať.

**Návrh uznesenia OZ:**

**schvaľuje**

Rekonštrukciu Budovy zdravotného a sociálneho zariadenia na Bytový dom so 6 b. j. podľa predloženej PD a výstavbu nového Bytového domu s 10 b . j. podľa predloženej PD.

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Miroslav GazdíkRastislav GabajTomáš Ligas | Milan MichalecRastislav HollýIng. Lukáš Baroš |  |  |

**Uznesenie BOLO schválené**

1. *Zásady hospodárenia s finančnými prostriedkami obce Fačkov*

Starosta predniesol poslancom Zásady hospodárenia s finančnými prostriedkami. Po krátkej diskusii dal starosta hlasovať.

**Návrh uznesenia OZ:**

**schvaľuje**

Zásady hospodárenia s finančnými prostriedkami obce Fačkov

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Miroslav GazdíkRastislav GabajTomáš Ligas | Milan MichalecRastislav HollýIng. Lukáš Baroš |  |  |

**Uznesenie BOLO schválené**

1. *Dotácia z rozpočtu obce*

Starosta oboznámil poslancov o dotácii pre Rímskokatolícku cirkev, Farnosť Fačkov, ktorá bude použitá na výmenu dverí v kostole. Po krátkej diskusii dal starosta hlasovať.

**Návrh uznesenia OZ:**

**schvaľuje**

 Dotáciu z rozpočtu obce na výmenu dverí v kostole v sume 2000 €

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Miroslav GazdíkRastislav GabajTomáš Ligas | Milan MichalecRastislav HollýIng. Lukáš Baroš |  |  |

**Uznesenie BOLO schválené**

1. *Rozpočtové opatrenie č. 1,2/2018*

Starosta informoval poslancov o rozpočtových opatreniach č. 1,2/2018, kde im vysvetlil, že pôvodný rozpočet na rok 2018 nám bol navýšený o 12 280€, okrem svojich návrhov požiadal ich, aby pouvažovali, kde a načo by sa mohli ešte peniaze použiť. R. Gabaj navrhol odvetranie kuchyne v kultúrnom dome, T. Ligas zasa navrhol rekonštrukciu ženských WC v Hostinci Urbár. Po dlhšej diskusii dal starosta hlasovať.

**Návrh uznesenia OZ:**

**berie na vedomie**

Rozpočtové opatrenie č. 1/2018

**schvaľuje**

Rozpočtové opatrenie č. 2/2018

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Miroslav GazdíkRastislav GabajTomáš Ligas | Milan MichalecRastislav HollýIng. Lukáš Baroš |  |  |

**Uznesenie BOLO schválené**

*8*. *Rôzne*

Obecný ples

Starosta informoval poslancov o priebehu  organizovania obecného plesu a dohodol sa s predsedom kultúrnej komisií ako aj s poslancami, ktorí majú záujem pomôcť pri organizovaní plesu na stretnutí ešte pred plesom.

Fašiangová zabíjačka a Fašiangy

Starosta oboznámil poslancov ako bude prebiehať tohtoročná Fašiangová zabíjačka, ktoré FS budú vystupovať. Ďalej preberal sa aj fašiangový utorok, kde sa dohodlo, že fašiangy sa budú robiť v KD Fačkov zabezpečí sa hudobná skupina.

*9.* *Žiadosti*

Na obec neboli prijaté žiadne žiadosti.

*10.* *Diskusia*

T. Ligas navrhol aby sa prestalo fajčiť aj na chodbe v Hostinci Urbár, ďalej navrhol zmenu piva v Hostinci Urbár,

R. Hollý požiadal starostu aby folklórnemu súboru Kľak bola vyčlenená miestnosť v školskej jedálni ( poľská miestnosť) na nácviky nakoľko stretávky najmä cez zimu v KD sa nedajú realizovať pre zimu v KD.

*11.Záver*

Starosta poďakoval prítomným za účasť – OZ ukončené o 20.30 hod.

Overovatelia zápisnice : Rastislav Hollý

 Miroslav Gazdík

 Miroslav Čerňanec

 starosta obce

Zapisovateľka: Zuzana Michalcová